**🎉Το Mobile School Ταξιδεύει στο Δημοτικό Σχολείο του Βώλακα στο Κάτω Νευροκόπι🎉**

😍Έπειτα από πρόσκληση του Συλλόγου Γονέων και Κηδεμόνων του Δημοτικού Σχολείου του Βώλακα, η ομάδα μας, την Πέμπτη 2 Ιουνίου, έδωσε το δυναμικό της παρόν και πραγματοποίησε βιωματικές δράσεις με τα παιδιά του σχολείου σχετικά με την ανάπτυξη της αυτοεκτίμησης και της αυτοπεποίθησης, την κατανόηση των εννοιών «προσωπικός χώρος», «υγιή προσωπικά όρια» και για το πώς μπορούμε να κινηθούμε όταν κάποιος παραβιάζει τα όριά μας ή μας ασκεί οποιαδήποτε μορφή βίας.

😍Παράλληλα, τα παιδιά έμαθαν για την υγιεινή διατροφή, ενώ είχαν και χρόνο να δουν από κοντά το mobile school, να παίξουν με τα διάφορα panels του και, μαζί με τις εκπαιδευτικούς τους και τα μέλη του Συλλόγου Γονέων και Κηδεμόνων του σχολείου, να ενημερωθούν σχετικά με το τριετές έργο "Το Mobile School Ταξιδεύει".

😍Τέλος, τα παιδιά άφησαν τα δικά τους ηχηρά μηνύματα πάνω στο mobile school με την ελπίδα να μπορέσουμε να κάνουμε τον κόσμο λιγάκι πιο όμορφο.

😍Οι δράσεις πραγματοποιήθηκαν με τα παιδιά όλων των τάξεων του Δημοτικού Σχολείου καθώς και του Νηπιαγωγείου.

😍Μαζί με την ομάδα μας, στις δράσεις συμμετείχαν η υπεύθυνη του έργου «ΩΡΑ ΝΑ ΜΙΛΗΣΕΙΣ» και η υπεύθυνη της Τράπεζας Τροφίμων Δράμας, προκειμένου να δοθεί μία πλήρης ενημέρωση για το πολύπλευρο έργο που συντελείται στον φορέα μας.

💟Η Πρόεδρος, Αλίκη Τσιαμούρα, το Διοικητικό Συμβούλιο και η ομάδα της Ένωσης Κυριών Δράμας - Σπίτι Ανοιχτής Φιλοξενίας ευχαριστούν από καρδιάς τον Σύλλογο Γονέων και Κηδεμόνων και τη Διεύθυνση του Δημοτικού Σχολείου του Βώλακα για την πρόσκληση και τη φιλοξενία της δράσης μας.

.